CELEX: 32013R0671
Language: hu
Date: 2013-07-09 00:00:00
Title: A Bizottság 671/2013/EU végrehajtási rendelete ( 2013. július 9. ) egyes áruk Kombinált Nómenklatúra szerinti besorolásáról

16.7.2013   
            
            
               HU
            
            
               Az Európai Unió Hivatalos Lapja
            
            
               L 193/4
            
         A BIZOTTSÁG 671/2013/EU VÉGREHAJTÁSI RENDELETE
   (2013. július 9.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a 2913/92/EGK rendelet 12. cikke (6) bekezdésének alkalmazásában – 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 9-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256.,1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Körülbelül 26 cm × 32 cm nagyságú, különböző textilanyagokból álló, madarat formázó, lapos kelméből készült árucikk.
                  Az árucikk főbb része egyetlen réteg nagy fonalhurokkal borított bolyhos kelméből áll, egyik oldalára szőtt textilanyagból készült, koronaalakú szárny van varrva. A másik oldalon a nagy fonalhurokkal borított bolyhos kelmét szőtt textilanyagból készült, rávarrt szalag szegélyezi. Csőrként egy háromszög alakú szőtt anyag van a nagy fonalhurokkal borított bolyhos kelméhez varrva. A szemek félbehajtott pántokra vannak nyomtatva, és két darab, lábat formázó szőtt textilanyag van a bolyhos kelméhez varrva. Díszesen szabott textilanyagból készült a madár farka.
                  Különböző színű, számokkal ellátott pántok, hurkok és szőtt textilanyagból készült csíkok vannak a bolyhos kelme felső részéhez rögzítve.
               
               
                  6307 90 10
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XI. áruosztályhoz tartozó megjegyzések 7. f) és 8. a) pontja, a XI. áruosztályhoz tartozó alszámos megjegyzések 2. A) pontja, a 63. árucsoporthoz tartozó megjegyzések 1. pontja, valamint a 6307, a 6307 90 és a 6307 90 10 KN-kód szövegezése határozza meg.
                  Az árucikket alapvetően nem a csecsemők és kisgyermekek szórakoztatására szánták, miután sem az árucikk formája, sem a rajta található számok és címkék nem felismerhetők számukra; az árucikk inkább a csecsemők lecsendesítésére szolgáló nyugtató kendő. Ezért az árucikket nem lehet a 9503 vtsz. alá „más játékként” besorolni (lásd a 9503 vtsz.-hoz tartozó HR-magyarázat D. részének első bekezdését).
                  Ezért a terméket a 6307 90 10 KN-kód alá, kötött vagy hurkolt más készáruként kell besorolni.
               
            
                  (Lásd a 665 A és 665 B sz. képet) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  A képek csupán tájékoztató jellegűek.